LT
2023 1 23
Europos Sąjungos oficialusis leidinys
C 24/73
2022 m. lapkričio 24 d. pareikštas ieškinys byloje Pumpyanskiy / Taryba (Byla T-740/22) (2023/C 24/99) Proceso kalba: anglų Šalys Ieškovas: Dmitry Alexandrovich Pumpyanskiy (Jekaterinburgas, Rusija), atstovaujamas advokatų G. Lansky, P. Goeth, A. Egger Atsakovė: Europos Sąjungos Taryba Reikalavimai Ieškovas Bendrojo Teismo prašo: — remiantis SESV 263 straipsniu, 275 straipsnio 2 dalimi ir 277 straipsniu, pripažinti Tarybos sprendimo 2014/145/BUSP (1), iš dalies pakeisto Tarybos sprendimu 2022/329/BUSP (2), 2 straipsnio 1 dalies f ir g punktus ir Tarybos reglamento (ES) Nr. 269/2014 (3), iš dalies pakeisto Tarybos reglamentu (ES) 2022/330 (4), 3 straipsnio 1 dalies f ir g punktus (toliau – ginčijami įtraukimo į sąrašą kriterijai) netaikytinais; — remiantis SESV 263 straipsniu, panaikinti 2022 m. rugsėjo 14 d.
Tarybos sprendimą (BUSP) 2022/1530 (5), kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, ir 2022 m. rugsėjo 14 d.
Tarybos įgyvendinimo reglamentą (ES) 2022/1529 (6), kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, kiek šie aktai susiję su ieškovu (įrašas Nr. 724); — priteisti iš Tarybos bylinėjimosi išlaidas pagal Procedūros reglamento 134 straipsnį.
Ieškinio pagrindai ir pagrindiniai argumentai Grįsdamas ieškinį ieškovas remiasi keturiais pagrindais. 1.
Pirmasis ieškinio pagrindas grindžiamas ieškovo teisių į gynybą pažeidimu. 2.
Antrasis ieškinio pagrindas grindžiamas Tarybos padaryta vertinimo klaida įtraukiant ieškovo pavardę į ginčijamų aktų priedus. 3.
Trečiasis ieškinio pagrindas grindžiamas tuo, kad pažeista pareiga pateikti motyvus, numatyta SESV 296 straipsnio antroje pastraipoje. 4.
Ketvirtasis ieškinio pagrindas grindžiamas tuo, kad neteisėtai suvaržytos ieškovo pagrindinės teisės, įskaitant teisę į privatų ir šeimos gyvenimą, būsto neliečiamybę ir komunikacijos slaptumą, taip pat teisę į nuosavybę.
Be to, ieškovas nurodo SESV 277 straipsniu grindžiamą pagrindą, kuriame teigiama, kad tarp ginčijamų įtraukimo į sąrašą kriterijų ir numatomumo principo, įtvirtintų vertybių ir teisinės valstybės yra neišsprendžiama priešprieša.
(1) (2) (3) (4) (5) (6)
2014 m. kovo 17 d.
Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014, p. 16).
2022 m. vasario 25 d.
Tarybos sprendimas (BUSP) 2022/329, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 50, 2022, p. 1).
2014 m. kovo 17 d.
Tarybos reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014, p. 6).
2022 m. vasario 25 d.
Tarybos reglamentas (ES) 2022/330, kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 51, 2022, p. 1).
2022 m. rugsėjo 14 d.
Tarybos sprendimas (BUSP) 2022/1530, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 239, 2022, p. 149).
2022 m. rugsėjo 14 d.
Tarybos įgyvendinimo reglamentas (ES) 2022/1529, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 239, 2022, p. 1).